RHAN 7

CYMUNEDAU A CHYNGHORAU CYMUNED
PENNOD 4

PENODI CYNRYCHIOLWYR IEUENCTID CYMUNEDOL

Penodi cynrychiolwyr ieuenctid cymunedol gan gynghorau cymuned
118
1
Caiff cyngor cymuned benodi dim mwy na dau unigolyn i weithredu ar unrhyw un adeg fel cynrychiolwyr ieuenctid cymunedol (ond mae hyn yn ddarostyngedig i adran 119).
2
At ddibenion is-adran (1) unigolyn yw “cynrychiolydd ieuenctid cymunedol”—
a
sydd dros 15 oed ond heb gyrraedd 26 oed, a
b
y mae'r cyngor cymuned o'r farn ei fod yn addas i weithredu fel cynrychiolydd cymunedol, sydd i gynrychioli buddiannau'r unigolion hynny sy'n byw, yn gweithio neu'n cael addysg neu hyfforddiant yn ardal y gymuned ac sydd heb gyrraedd 26 oed.
3
Mae cynrychiolydd ieuenctid i ddal swydd a'i gadael yn unol â thelerau penodi'r cynrychiolydd.
4
Ond bydd penodiad cynrychiolydd ieuenctid yn dod i ben os bydd y cynrychiolydd yn cyrraedd 26 oed.
A. 118 mewn grym ar 10.7.2011, gweler a. 178(2)(c)